**Lukáš Kašpar** (s. 23. syyskuuta 1985 Most, Tšekkoslovakia) on tšekkiläinen entinen jääkiekkoilija ja maailmanmestari. Hän on pelipaikaltaan vasen laitahyökkääjä. Kašpar pelasi merkittävän osan ammattilaisurastaan KHL-liigassa, kun ura Pohjois-Amerikassa ei avautunut. Eliteprospects.com -sivuston Ulf Anderssonin mukaan varsin isokokoisen Kašparin vahvuuksiin kuuluu luistelu hänen kokoonsa nähden, kiekonhallinta, syöttäminen, laukominen, kaksinkamppailut ja monipuolisuus.

Ura
---

### Seuraura

Kašpar on HC Litvínovin kasvatti. Hän oli kaudella 2001–2002 seuran B-nuorten paras pistemies, maalintekijä ja syöttäjä tehoilla 35+41=76, joilla Kašpar sijoittui koko sarjan pistepörssissä toiseksi edellään vain HC Poruban Vojtěch Klečka. Hän voitti myös Litvínovin sisäisen tehotilaston lukemalla +31. Kaudella 2002–2003 17-vuotias Kašpar debytoi seuran Extraliga-joukkueessa, jossa hän pelasi yhdeksän runkosarjaottelua tehopistein 1+1=2. Varsinaisella tulokaskaudellaan 2003–2004 Kašpar teki siellä 37 runkosarjaottelussa tehot 4+2=6.

San Jose Sharks varasi Kašparin ensimmäisellä kierroksella 22. pelaajana NHL:n varaustilaisuudessa 2004. Samana kesänä hänet varasi myös OHL-joukkue Ottawa 67’s CHL:n varaustilaisuudessa. Kašpar siirtyi joukkueeseen kaudeksi 2004–2005. Hän eteni 67'sin kanssa aina OHL:n finaaleihin saakka, mutta J. Ross Robertson Cupin vei kuitenkin London Knights otteluvoitoin 4–1. Koska Knights isännöi myös Memorial Cupia, Kašpar pääsi pelaamaan turnausta OHL:ssä toiseksi sijoittuneen 67'sin kanssa. Hän jakoi siellä tehoilla 1+3=4 joukkueen sisäisen pistepörssin voiton Jamie McGinnin ja Brad Staubitzin kanssa.

Syyskuussa 2005 Kašpar teki kolmivuotisen tulokassopimuksen San Jose Sharksin kanssa. Hän siirtyi seuran organisaatioon kaudeksi 2005–2006, jonka Kašpar pelasi kokonaan AHL-joukkue Cleveland Baronsissa. Kauden 2006–2007 hän pelasi kokonaan Sharksin uudessa farmijoukkue Worcester Sharksissa. Kaudella 2007–2008 Kašpar pelasi San Josessa kolme ensimmäistä NHL-otteluaan. Hän teki NHL-debyyttinsä 29. lokakuuta 2007 vieraissa Dallas Starsia vastaan. Kašpar sai ottelussa jääaikaa 15.59 minuuttia. Kaudella 2008–2009 hän oli farmijoukkue Worcesterin toiseksi paras pistemies Ryan Vescen jälkeen tehoilla 17+27=44. Kašpar pelasi kauden aikana 13 NHL-ottelua tehopistein 2+2=4. Hän teki NHL-uransa avausmaalin 12. lokakuuta 2008 Los Angeles Kingsin Jason LaBarberan taakse. Kašparin osuma jäi Kingsin 1–0-voittoon päättyneen ottelun ratkaisumaaliksi.

Heinäkuussa 2009 Kašpar teki vapaana agenttina vuoden mittaisensopimuksen Philadelphia Flyersin kanssa. Hän ei kuitenkaan onnistunut saamaan NHL-minuutteja ja ehti pelata vain kahdeksan ottelua farmijoukkue Adirondack Phantomsissa, kunnes Kašpar siirtyi marraskuussa loppukauden 2009–2010 kattavalla sopimuksella SM-liigajoukkue Oulun Kärppiin. Hän oli joukkueen kolmanneksi paras pistemies tehoilla 14+17=31.

Kaudeksi 2010–2011 Kašpar siirtyi KHL:ään ja kazakstanilaiseen Barys Astanaan kaksivuotisella sopimuksella. Hän oli tehoilla 23+18=42 joukkueen paras maalintekijä ja toiseksi paras pistemies Brandon Bochenskin jälkeen sekä koko KHL:n maalipörssin seitsemäs. Hän pelasi kauden aikana myös KHL:n tähdistöottelussa. Kašpar siirtyi kaudeksi 2012–2013 kaksivuotisella sopimuksella samassa liigassa pelanneeseen ukrainalaiseen laajennusjoukkue Donbass Donetskiin. Kaudella 2013–2014 hän oli joukkueen paras pistemies, maalintekijä ja syöttäjä tehoilla 16+30=46. Kašpar edusti molempien sopimuskausiensa aikana seuraa myös Continental Cupissa, joista vuoden 2013 turnaus päättyi voittoon.

Kaudella 2014–2015 Kašpar jatkoi KHL-uraansa vuoden mittaisella sopimuksella Jugra Hanty-Mansijskissa. Hänen kauteensa mahtui myös viiden ottelun pelikielto erotuomarin koskemattomuuden rikkomisesta, jonka Kašpar sai yritettyään heittää erotuomaria mailalla 8. marraskuuta 2014 pelatussa ottelussa Severstal Tšerepovetsia vastaan. Hän loukkaantui ensin ja yritti tempullaan saada tuomaria viheltämään pelin poikki. Tuomari sai väistettyä mailan. Kašpar oli Jugran sisäisessä pistepörssissä toinen Nikita Gusevin jälkeen tehoilla 16+16=32, kunnes hän siirtyi ketjukaverinsa Ben Maxwellin kanssa loppukaudeksi takaisin Kärppiin. Myös Maxwell on paluumuuttaja. Siirron taustalla oli Jugran pahat talousvaikeudet ja ulosjääminen pudotuspeleistä. Kašparin odotettiin tuovan Kärppiin maalintekovoimaa, mutta hän osoittautui kuitenkin pettymykseksi ja esiintyi varsin verkkaisesti. Kašpar joutui lopulta ratkaisupeleissä kokoonpanon ulkopuolelle. Hän voitti kauden päätteeksi Suomenmestaruuden.

Kaudeksi 2015–2016 Kašpar siirtyi vuoden mittaisella sopimuksella KHL:n slovakialaisjoukkue HC Slovan Bratislavan riveihin. Hän voitti joukkueen sisäisen piste-, maali- ja syöttöpörssin tehoilla 16+31=47. Kašparin tehopistemäärä on Slovanin KHL-historian kaikkien aikojen suurin yhden kauden runkosarjassa. Hän voitti myös joukkueen sisäisen tehotilaston lukemalla +15. Kevään 2016 pudotuspeleissä Kašpar oli Václav Nedorostin ja Tomáš Surovýn ohella Slovanin ainoa pelaaja, joka ylsi neljässä neljännesvälieräottelussa kahteen tehopisteeseen. Kaudeksi 2016–2017 hän siirtyi kaksivuotisella sopimuksella Dinamo Moskovaan.

### Maajoukkueura

Kašpar edusti Tšekkiä MM-kilpailuissa vuosina 2010, 2012 ja 2016. Vuoden 2010 turnaus päättyi maailmanmestaruuteen ja vuoden 2012 turnaus pronssiin. Vuoden 2016 turnauksessa hänet valittiin Norjaa vastaan pelatun alkulohkon ottelun päätteeksi Tšekin ottelun parhaaksi pelaajaksi.

Kašpar pelasi myös alle 20-vuotiaiden MM-kilpailuissa vuosina 2004 ja 2005, joista jälkimmäinen turnaus päättyi pronssiin. Hän pelasi myös alle 18-vuotiaiden MM-kilpailuissa vuonna 2003.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | HC Litvínov | ČEL | 9 | 1 | 1 | 2 | 2 | – | – | – | – | – |  |  |  |  |  |  | U18 | 6 | 2 | 2 | 4 | 6 |
| 2003–2004 | SK HC Baník Most | Tšekki II | – | – | – | – | – | 1 | 0 | 0 | 0 | 2 |  |  |  |  |  |  | JMM | 6 | 0 | 3 | 3 | 2 |
|  | HC Slovan Ústí nad Labem | Tšekki I | 1 | 1 | 0 | 1 | 0 | – | – | – | – | – |
|  | HC Litvínov | ČEL | 37 | 4 | 2 | 6 | 10 | – | – | – | – | – |
| 2004–2005 | Ottawa 67’s | OHL | 59 | 21 | 30 | 51 | 45 | 21 | 6 | 14 | 20 | 8 |  |  |  |  |  |  | JMM | 7 | 1 | 1 | 2 | 16 |
|  | Ottawa 67’s | M-Cup | – | – | – | – | – | 4 | 1 | 3 | 4 | 2 |
| 2005–2006 | Cleveland Barons | AHL | 76 | 14 | 22 | 36 | 88 | – | – | – | – | – |
| 2006–2007 | Worcester Sharks | AHL | 78 | 12 | 28 | 40 | 64 | 6 | 0 | 2 | 2 | 6 |
| 2007–2008 | Worcester Sharks | AHL | 73 | 17 | 24 | 41 | 44 | – | – | – | – | – |
|  | San Jose Sharks | NHL | 3 | 0 | 0 | 0 | 0 | – | – | – | – | – |
| 2008–2009 | Worcester Sharks | AHL | 65 | 17 | 27 | 44 | 40 | 12 | 2 | 2 | 4 | 0 |
|  | San Jose Sharks | NHL | 13 | 2 | 2 | 4 | 8 | – | – | – | – | – |
| 2009–2010 | Adirondack Phantoms | AHL | 8 | 1 | 2 | 3 | 4 | – | – | – | – | – |  |  |  |  |  |  | MM | 9 | 2 | 1 | 3 | 4 |
|  | Kärpät | SM-liiga | 39 | 14 | 17 | 31 | 20 | 10 | 1 | 4 | 5 | 12 |
| 2010–2011 | Barys Astana | KHL | 51 | 23 | 18 | 41 | 41 | 4 | 1 | 0 | 1 | 10 |
| 2011–2012 | Barys Astana | KHL | 52 | 13 | 20 | 33 | 44 | 7 | 3 | 1 | 4 | 0 |  |  |  |  |  |  | MM | 7 | 0 | 1 | 1 | 4 |
| 2012–2013 | Donbass Donetsk | KHL | 32 | 8 | 14 | 22 | 10 | – | – | – | – | – |
| 2013–2014 | Donbass Donetsk | KHL | 49 | 16 | 20 | 36 | 26 | 13 | 1 | 3 | 4 | 4 |
| 2014–2015 | Jugra Hanty-Mansijsk | KHL | 51 | 16 | 16 | 32 | 64 | – | – | – | – | – |
|  | Kärpät | SM-liiga | 12 | 4 | 1 | 5 | 0 | 14 | 2 | 1 | 3 | 8 | Kanada-malja |
| 2015–2016 | HC Slovan Bratislava | KHL | 58 | 16 | 31 | 47 | 39 | 4 | 0 | 2 | 2 | 2 |  |  |  |  |  |  | MM | 8 | 4 | 1 | 5 | 2 |
| 2016–2017 | Dinamo Moskova | KHL | 27 | 7 | 9 | 16 | 10 | 8 | 0 | 2 | 2 | 27 |
|  | Dinamo Balašiha | VHL | 1 | 0 | 0 | 0 | 2 | – | – | – | – | – |
| 2017–2018 | HC Slovan Bratislava | KHL | 46 | 4 | 17 | 21 | 54 | – | – | – | – | – |
| 2018–2019 | HC Kometa Brno | ČEL | 22 | 6 | 7 | 13 | 4 | – | – | – | – | – |
|  | HC Litvínov | ČEL | 29 | 9 | 11 | 20 | 12 | – | – | – | – | – |
| 2019–2020 | HC Litvínov | ČEL | 34 | 8 | 9 | 17 | 16 | – | – | – | – | – |
|  | BK Mladá Boleslav | ČEL | 9 | 4 | 5 | 9 | 6 | – | – | – | – | – |
| 2020–2021 | Anglet Hormadi | Ligue Magnus | 7 | 2 | 10 | 12 | 12 | – | – | – | – | – |
| 8 kautta | yhteensä | KHL | 366 | 103 | 145 | 248 | 288 | 36 | 5 | 8 | 13 | 43 |
| 5 kautta | yhteensä | AHL | 300 | 61 | 103 | 164 | 240 | 18 | 2 | 4 | 6 | 6 |
| 4 kautta | yhteensä | ČEL | 140 | 32 | 35 | 67 | 50 | – | – | – | – | – |
| 2 kautta | yhteensä | SM-liiga | 51 | 18 | 18 | 36 | 20 | 24 | 3 | 5 | 8 | 20 |
| 2 kautta | yhteensä | NHL | 16 | 2 | 2 | 4 | 8 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Lukáš Kašpar**.
* Lukáš Kašpar The Internet Hockey Databasessa (englanniksi)
* Lukáš Kašpar Legends of Hockey -sivustolla (englanniksi)
* Lukáš Kašpar *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Lukáš Kašpar *Elite Prospects*. Everysport Media Group AB.  (englanniksi)
2. ↑  NHL:ssä tapahtuu: Blackburn ja Deadmarsh joutuvat lopettamaan uransa *Jatkoaika.com*.  12.2.2015. Jatkoaika r.y. Viitattu 13.2.2015.
3. ↑  Lukas Kaspar 2007–08 Game Log *Hockey-Reference.com*. Sports Reference LLC. Viitattu 17.11.2016. (englanniksi)
4. ↑  Lukáš Kašpar The Internet Hockey Databasessa (englanniksi)
5. ↑  Lukas Kaspar 2008–09 Game Log *Hockey-Reference.com*. Sports Reference LLC. Viitattu 17.11.2016. (englanniksi)
6. ↑  Flyers Sign Five  23.7.2009. Philadelphia Flyers. Viitattu 13.2.2015. (englanniksi)
7. ↑  Pyörälän siirto Philadelphiaan varmistui *Jatkoaika.com*.  24.7.2009. Jatkoaika r.y. Viitattu 13.2.2015.
8. ↑  Lukas Kaspar kärppähyökkäykseen *Jatkoaika.com*.  4.11.2009. Jatkoaika r.y. Viitattu 13.2.2015.
9. ↑  Kasparin vuoro siirtyä KHL:ään *Jatkoaika.com*.  4.11.2009. Jatkoaika r.y. Viitattu 13.2.2015.
10. ↑  Entinen Kärppä-hyökkääjä jatkaa kiekkouraansa Ukrainassa  4.8.2012. SuomiKiekko. Viitattu 13.2.2015.
11. ↑  ХК "Югра" подписал контракт с Лукашем Кашпаром *ugra-hc.ru*.  10.7.2014. ХК ЮГРА.  Arkistoitu 22.7.2015. Viitattu 13.2.2015. (venäjäksi)
12. ↑  Entinen SM-liigasta tutun hyökkääjän temppu KHL:ssä aiheutti 5 ottelun pelikiellon  11.11.2014. SuomiKiekko. Viitattu 13.2.2015.
13. ↑  Siira, Kimmo: Kärpiltä supersatsaus kevääseen – Maxwell ja Kaspar Ouluun  12.2.2015. Kaleva Oy. Viitattu 13.2.2015.
14. ↑  Hentilä, Joonas: Marjamäki viltitti Kasparin ja Davisin  10.4.2015. Kaleva Oy. Viitattu 26.4.2015.
15. ↑  Lukas Kaspar suuntaa Slovakiaan *Jatkoaika.com*.  21.8.2015. Jatkoaika r.y. Viitattu 21.8.2015.
16. ↑  Elite Prospects All-Time Stats (englanniksi)
17. ↑  Kärppien ex-tähtihyökkääjä vaihtaa seuraa – "Neuvottelut ovat loppuvaiheessa"  23.3.2016. SuomiKiekko. Viitattu 14.11.2016.
18. ↑  BEST PLAYER OF THE GAME SELECTED BY THE TEAM  22.5.2016. IIHF. Viitattu 14.11.2016. (englanniksi)